## El Consell col·labora amb la Federació de Cooperatives Agroalimentàries de la Comunitat Valenciana en l’organització del congrés sobre agricultura sostenible i digital

*** El Govern Valencià ha aprovat una subvenció de 23.000 euros per a este congrés autonòmic que se celebrarà en octubre de 2025**

El Ple del Consell ha aprovat el decret pel qual es concedix una subvenció directa de 23.000 euros a la Federació de Cooperatives Agroalimentàries de la Comunitat Valenciana (FECOAV) per a la celebració d’un congrés autonòmic de l’entitat que es durà a terme amb el lema ‘Cap a una agricultura rendible, sostenible i digital’.

Este congrés està previst que se celebre els dies 30 i 31 d’octubre de 2025 en l’Auditori Santiago Grisolía del Museu de les Ciències Príncep Felip de València.

L’objectiu del congrés és el foment dels grans reptes del futur del sector i les aportacions que poden oferir les cooperatives dins de l’avanç a una agricultura rendible, sostenible, digital i atractiva per als jóvens.

La Generalitat es reafirma en el seu compromís amb la promoció i defensa del cooperativisme agrari, els principis del qual defén la FECOAV.

Així, les dos entitats coincidixen en la importància d’incentivar una agricultura sostenible orientada a satisfer la demanda de productes d’alimentació respectant el medi ambient sense comprometre les futures generacions i conservant els recursos naturals del nostre planeta. També a implementar una estratègia de digitalització, incorporant al sector noves tecnologies i ferramentes digitals que permeten optimitzar els recursos, millorar la productivitat i monitorar el seguiment de tot el procés de producció.

Fecha: 05/09/2025